CELEX: 32014D0691
Language: da
Date: 2014-09-29 00:00:00
Title: 2014/691/EU: Rådets afgørelse af 29. september 2014 om ændring af afgørelse 2014/668/EU om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side, for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller

3.10.2014   
            
            
               DA
            
            
               Den Europæiske Unions Tidende
            
            
               L 289/1
            
         RÅDETS AFGØRELSE
   af 29. september 2014
   om ændring af afgørelse 2014/668/EU om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side, for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller
   
      (2014/691/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5, og artikel 218, stk. 8, andet afsnit,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 23. juni 2014 vedtog Rådet afgørelse 2014/668/EU (1).
            
         
               (2)
            
            
               Efter konsultationer med den ukrainske side og i lyset af den samlede indsats for gennemførelsen af fredsprocessen i Ukraine har Kommissionen foreslået, at Rådet indtil den 31. december 2015 udsætter den midlertidige anvendelse af de handelsrelaterede bestemmelser i associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side (»associeringsaftalen«) (afsnit IV) og samtidig fortsætter anvendelsen af Unionens autonome handelsforanstaltninger til gavn for Ukraine.
            
         
               (3)
            
            
               Den midlertidige anvendelse af de relevante bestemmelser i afsnit III, IV, V, VI og VII samt de tilhørende bilag og protokoller i associeringsaftalen træder i kraft etapevis. For afsnit III, V, VI og VII samt de tilhørende bilag og protokoller vil meddelelsen omtalt i associeringsaftalens artikel 486 blive afgivet straks i forbindelse med meddelelsen af bestemmelser i artikel 4 i Rådets afgørelse nr. 2014/295/EU (2). For afsnit IV samt de tilhørende bilag og protokoller vil meddelelsen blive afgivet således, at den midlertidige anvendelse får virkning fra den 1. januar 2016.
            
         
               (4)
            
            
               Afgørelse 2014/668/EU bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I artikel 4 i afgørelse 2014/668/EU tilføjes følgende afsnit:
   
      »For så vidt angår de relevante bestemmelser i afsnit III, V, VI og VII samt de tilhørende bilag og protokoller, afgives meddelelsen om den midlertidige anvendelse i henhold til aftalens artikel 486 straks.
      For så vidt angår de relevante bestemmelser i afsnit IV samt de tilhørende bilag og protokoller, afgives meddelelsen i henhold til aftalens artikel 486 således, at den midlertidige anvendelse får virkning fra den 1. januar 2016.«
   
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 29. september 2014.
      
         
            På Rådets vegne
         
         S. GOZI
         
            Formand
         
      
   
   
      (1)  Rådets afgørelse 2014/668/EU af 23. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller (EUT L 278 af 20.9.2014, s. 1).
   
      (2)  Rådets afgørelse 2014/295/EU af 17. marts 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (EUT L 161 af 29.5.2014, s. 1).